[{"text_idx": "#000004", "text": "Pa\u0308hklipureja XII: Soome rohelise kaardi test"}, {"text_idx": "#000008", "text": "Ja ongi jo\u0303ulud la\u0308bi. Selleks korraks, selleks aastaks. Nu\u0308u\u0308d tuleb veel aastavahetus a\u0308ra oodata, kuna see na\u0308dal on viimane na\u0308dal, mis ja\u0308a\u0308b aastasse 2010. Juba laupa\u0308eval, siis kui Eesti on ta\u0308ielikult Eurotsoonis, kui kured, po\u0303sed ja suu naerul, euro mu\u0308ndiga to\u0303ena\u0308oliselt Euroopa Keskpangast Eestisse lendavad, on aasta 2011, kui, nagu juba vihjatud, Eesti ja eestlaste jaoks toimuvad nii mo\u0303nedki muutused, millega tuleb leppida kui paratamatusega... Kuid ja\u0308ttes eelneva jutu arvestamata, kaasa arvatud euro mu\u0308ndiga Euroopa Keskpangast Eestisse lendavad kured, siis jagaksin suurima ro\u0303o\u0303muga eelmise na\u0308dala nelja viimase pa\u0308eva pluss esmaspa\u0308eva (ta\u0308na) su\u0308ndmusi, mida oli, nagu tavaliselt \u2013 va\u0308he, ka teiega. Ei saaks o\u0308elda, et ma pidu vo\u0303i midagi selle sarnast korda saatsin, aga valetaksin, kui va\u0308idaksin, et neid ei olnud."}, {"text_idx": "#000010", "text": "Nagu eelmises lo\u0303igus mainitud, algas minu jo\u0303ululaupa\u0308eva hommik \u201cU\u0308ksinda kodus\u201d esimese filmiga. Peale seda soovisin kenasid pu\u0308hi veel u\u0308hele so\u0303brale ja teistele so\u0303pradele nii Saaremaalt kui mandrilt, kes minu jaoks natukenegi midagi ta\u0308hendavad. Ka neiu K-d ja mu uut tuttavat ma a\u0308ra ei unustanud. Sai siis enne keskpa\u0308eva Raest paar s\u030campust ja u\u0308ks Fizz ostetud, et need hiljem a\u0308ra juua. Nii palju siis muidugi sellest. Ainult u\u0308he s\u030campuse jo\u0303in a\u0308ra, teine on esikus ku\u0308lmas ja siidrit libistan vaikselt praegu. Ja siis ei olnud muud, kui jo\u0303in rahulikult u\u0308ksinda kodus s\u030campust, so\u0303in ko\u0303rvale mandariini, mis tol aastal kuidagi va\u0308ga va\u0308ikesed, so\u0303in spagette \u201cseamoodi\u201d, vaatasin telekat, arvutist ko\u0303las vaikselt muusika taustaks, ja nautisin niisama u\u0308ksinda kodus olemist. Vahepeal vestlesin MSN-is ka paari toreda inimesega, kellele ma helistada ei saanud, kuna ko\u0303neaega mul ei ole, vo\u0303i kelle numbreid ei tea. Lisaks olin mo\u0303ned minutid nn. Vo\u0303rguta olekus, misto\u0303ttu paljud arvasid, et mind MSN-is ei ole.\nAnimafilmi \u201cMesilase film\u201d vaatasin samuti. Jaa, ega ei u\u0308tleks, et film oleks olnud midagi, mida oleksin oodanud, samas ei saa o\u0308elda, et selles pettusin. Ei pettunud (ma arvan :blush:). Tore oli, dubleeritud isegi eesti keelde. Samuti vaatasin natukene Saksamaal isa otsinguid teostanud tu\u0308drukud seiklusi, kes soovis omale isa, keda tal olnud ei ole. Ja, ta leidis lo\u0303puks mitte ainult isa, vaid ka ema. Ilusa lo\u0303puga filmid alati kenad, siiski hakkasin mo\u0303tlema, et vo\u0303iks olla veel selliseid perefilme, mis lo\u0303ppeks veidikene teistmoodi. Veidi kurvalt na\u0308iteks. Ma ei pea silmas \u201cTitanicu\u201d taolist lo\u0303ppu, kus u\u0308ks peategelastest, Jack (Leonardo DiCaprio), upub... Pigem sellist veidi teistsuguseid lo\u0303ppusid kui tavaliselt, kuna need o\u0303nnelikud filmide lo\u0303pud hakkavad u\u0308le viskama.\nJa \u201cU\u0308ksinda kodus\u201d teise filmi, kus peategelane ja pere pesamuna Kevin satub seekord sooja Florida asemel, kuhu McCallisteride pere puhkama so\u0303itis, hoopiski suurde maailmakuulsasse New Yorki, kus satub kokku oma vanade semude Marvi ja Harryga, kes sel aastal on otsustanud ro\u0308o\u0308vida Duncani Lelulaegast. See film taaskord to\u0303estuseks, et telekangelastel, olgu selleks siis Kevin McCallister, MacGyver, Cordell Walker, Michael Knight ja Kitt, A-Ru\u0308hm, Magnum, ehk isegi James Bond jpt., on komme vo\u0303i lausa mingi needus sattuda alati puhkama paikadesse, kus alati tekib neil mingisuguseid jamasid. U\u0308ldiselt oli reede tore pa\u0308evakene, ei saa kurta."}, {"text_idx": "#000011", "text": "Kui esimesed pa\u0308evad mo\u0308o\u0308dusid teleka ees, siis laupa\u0308evane ehk u\u0308leeilne pa\u0308ev sujus hoopiski linna teises otsas. Peaaegu teises otsas. Sai paari so\u0303bra juures veidi s\u030campust libistatud. Muidugi toodi lauale isegi mingi viin, vist o\u0303unaviin vo\u0303i mis iganes see ka ei olnud, ent seda tarbisid teised isikud. Mina u\u0308ldiselt viina ei tarbi, kui mo\u0303ned u\u0308ksikud Saaremaa juhtumid ko\u0303rvale ja\u0308tta, millega olen suutnud u\u0308he inimese s\u030coki a\u0308a\u0308rele viia. Aga see selleks. Ajasime juttu, jo\u0303ime siidrit, vahepeal kiikasime telekapilti ja see oli ka ko\u0303ik. Muidugi kodus, kui \u201cU\u0308ksinda kodus 3\u201d oli veidi rohkem kui pool tundi, kuid mitte 60 minutit ka\u0308inud, leidsin, et peaks ahju tule tegema. Kes sooviks jo\u0303ulude ajal, kui telekast tuleb va\u0308a\u0308rtfilme, ku\u0308lmas toas passida. Aga nagu eelnevates postitustes, kaasa arvatud vanas veebipa\u0308evikus mainitud, ei oska mina tuld teha. Laupa\u0308eval tegin ahju peaaegu kaks tundi tuld, mis muidugi suutis mu nii va\u0308lja vihastada, et vihastasin ennast lausa kaineks. Kuigi jah, enne ku\u0308mmet sain siis tule alla. Va\u0308hemalt oli o\u0308o\u0308 mo\u0303nus ja soe, ainult et kellegi ko\u0303rval uinuda oleks armsam (mitte muidugi sel eesma\u0308rgil). Ma sooviks samuti tunda, et mind armastatakse ja vajatakse, et minust hoolitakse. Aga eks igalu\u0308hel ole siin elus antud oma o\u0303nn ja minu o\u0303nneks on saatus ja elu pakkunud u\u0308ksinda, ilma armastuse ja hoolivuseta olemise. Aga pole viga. Teinekord teeb ku\u0308ll kurvaks, aga olen siiamaani hakkama saanud. Ma ise pean ainult lootma ja uskuma, et u\u0308kskord saabub o\u0303nn ka minu hoovile. Ku\u0308simus on \u2013 millal?"}, {"text_idx": "#000013", "text": "Ta\u0308na on pa\u0308ev sujunud rahulikumalt, mis sest, et libistan u\u0308ksi maasika siidrit, kirjutades samal ajal seda artiklit, aga mul on pisikene isu. Hommiku poole tegin Aarne blogis enda kohta seksikuse testi (u\u0308limalt lihtne by the way), mis na\u0308ib olevat ta\u0308napa\u0308eva (noorte) naistega samal arvamusel \u2013 Ailar ei ole u\u0308ldse seksikas. Ta va\u0308ga ebaseksikas inimene, keda naised ei vaata praegu ja ei hakka ka seda tulevikus tegema (pilt 1);\nMingil hetkel olin sattunud kurat-teab-kust lehele /blog-rating, kus peale blogi/kodulehe aadressi"}, {"text_idx": "#000014", "text": "sisestamist hinnatakse leheku\u0308lge vastavalt sisule, kui sain o\u0303ieti aru. Minu veebikodule anti hinnanguks G ehk sobilik u\u0308ldisele lugejaskonnale ehk sobilik ka lastele (pilt 2). Kena saada selline reiting. Aga ma ei tea, kas nimetatud leheku\u0308lg eestikeelseid roppso\u0303nu arvestab, kas neist saab aru vo\u0303i ei. Minagi leian, et sobilik ko\u0303igile"}, {"text_idx": "#000015", "text": "lugejatele. Aga niipalju hoiatuseks, et siiski vo\u0303ib siin veebipa\u0308evikus esineda roppusi. U\u0308ldiselt va\u0308he, aga siiski."}, {"text_idx": "#000016", "text": "Ja ongi ko\u0303ik. Mu ta\u0308nane postitus minu ehk Mupsiku jo\u0303uludest ei ole va\u0308lja tulnud nii, nagu seda tegelikult soovisin, sest laused on kohati imelikud, nagu ja\u0308a\u0308ks jutt pooleli vo\u0303i nii, samuti ei soovinud sisse tuua oma nostalgitsemist armastuse ja selle kaotamisel ja selle uuesti leidmise soovil, aga pole viga.\nAga olekski paras aega lo\u0303petada, sest juba ka\u0308ib \u201cKnight Rider\u201d, kus seekord peavad Michael ja Kitt leidma ja kinni pu\u0308u\u0308dma tagaotsitava Ronald Beckeri, kes on arvatavalt teel Mehhikosse, kuhu mees u\u0308ritab valenime all Mehhiko piiri a\u0308a\u0308res toimuval Los Mil Diablose vo\u0303iduso\u0303idul osaledes ajal riigipiiri u\u0308letada."}, {"text_idx": "#000017", "text": "Seega, praeguseks, tsao ja bye bye birdie!"}, {"text_idx": "#000019", "text": "Teavituste saamiseks uute postituste kohta kirjutage allolevasse lahtrisse enda e-posti aadress ja klikake \"Tellin\""}, {"text_idx": "#000020", "text": "Ku\u0308lastatavusKokku on blogis 9 ku\u0308lalist.\nEnim ku\u0308lalisi blogis oli 21. veebruar 2021 @ 17:50, kui neid oli 393"}, {"text_idx": "#000023", "text": "Uute postituste avaldamisel saadetakse teie e-posti aadressile teavitus. Selleks sisestage allolevasse lahtrisse oma e-mail"}]